NEUVOSTON ASETUS (ETY) N:o 1458/80,
annettu 9 päivänä kesäkuuta 1980,
kuivattujen rehujen tukijärjestelmästä annetun asetuksen (ETY) N:o 1417/78 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 114/80(), ja erityisesti sen 6 artiklan 2 kohdan,
ottaa huomioon komission ehdotuksen,
sekä katsoo, että
kuivattujen rehujen tukijärjestelmästä 19 päivänä kesäkuuta 1978 annetun neuvoston asetuksen (ETY) N:o 1417/78() 5 artiklassa säädetään vähimmäislaadusta, jota asetuksen (ETY) N:o 1117/78 1 artiklassa tarkoitettujen rehujen olisi vastattava saadakseen tukea, erityisesti niiden kuiva-aineessa olevien raakavalkuaisten vähimmäispitoisuuden osalta,
asetuksessa (ETY) N:o 114/80 asetuksen (ETY) N:o 1117/78 1 artiklaan lisätään tiettyjä uusia tuotteita; tämän vuoksi asetuksen (ETY) N:o 1417/78 5 artiklaa on syytä täydentää vahvistamalla näiden tuotteiden raakavalkuaisten vähimmäispitoisuudet,
asetuksen (ETY) N:o 1117/78 muutetun version 1 artiklaa sovelletaan 1 päivästä huhtikuuta 1979; tästä syystä edellä tarkoitetun toimenpiteen soveltamisesta olisi säädettävä samasta päivästä alkaen, ja
asetuksen (ETY) N:o 1417/78 11 artiklassa määritetään täydentävän tuen ennakolta vahvistamisen tarkistusmenettely maailmanmarkkinoiden termiinihintojen perusteella; ennakolta vahvistettaessa ei kuitenkaan oteta huomioon seuraavana markkinointivuonna voimassa olevan kohdehinnan muutosta; kohtuullisen korvauksen takaamiseksi kuivattaviksi tarkoitettujen rehujen viljelijöille olisi tarkistettava myös sen täydentävän tuen suuruutta, jota sovelletaan hakemuksen jättöpäivänä sen kuukauden kohdehinnan perusteella, jona kuivatut rehut toimitetaan jalostusyrityksestä,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1417/78 seuraavasti:
1. Korvataan 5 artiklan ensimmäisen alakohdan b alakohta seuraavasti:
"b) raakavalkuaisten vähimmäispitoisuus kuiva-aineessa ei saa olla vähemmän kuin:
"b) P 8 prosenttia asetuksen (ETY) N:o 1117/78 1 artiklan a alakohdassa tarkoitetuissa tuotteissa,
"b) P 14 prosenttia asetuksen (ETY) N:o 1117/78 1 artiklan b ja c alakohdan toisessa luetelmakohdassa tarkoitetuissa tuotteissa,
"b) P 45 prosenttia asetuksen (ETY) N:o 1117/78 1 artiklan c alakohdan ensimmäisessä luetelmakohdassa tarkoitetuissa tuotteissa."
2. Korvataan 11 artikla seuraavasti:
"11 artikla
Kun hinta vahvistetaan ennakolta 1 päivästä huhtikuuta 1980, hakemuksen jättöpäivänä sovellettavaa täydentävää tukea tarkistetaan:
P saman päivän kohdehinnan ja sen päivän voimassa olevan hinnan välisen erotuksen perusteella, jona kuivatut rehut toimitetaan jalostusyrityksestä,
P korjausmäärällä, jota laskettaessa on otettu huomioon maailmanmarkkinoiden termiinihintojen suuntaus."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä 1 artiklan 1 kohtaa sovelletaan kuitenkin 1 päivästä huhtikuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 9 päivänä kesäkuuta 1980.